Vi er ved at bygge hus, og overvejer at lave "indbygget brusere" i badeværelserne - altså med en hovedbruser monteret på væg eller loft og armatur/håndbruser monteret seperat på væg - dvs ingen stang og rør på væggene. Er der nogen ulemper ved dette? Tænker på, at man ikke senere kan komme til rørene, hvis der kommer problemer. Vi bor i en kommune med meget kalk i vandet - ved ikke om dette kan spille ind? Og endelig - er det monteringsmæssigt bedst at anskaffe en hovedbruser der "hænger ned" fra loftet, eller en hovedbruser på stang, der går ud fra væggen?


På forhånd tak, Lise C.


Indbygget bruser
Køre Lise C.  
 Det er langt nemmere at holde et badeværelse hvor rørene er skjulte end hvor rørene føres synligt.  
 Du skal vælge at få udført installationen med vandrør i rustfrit stål, og sikre dig at arbejdet bliver udført af en autoriseret VVS installatør. Læs her om [love og regler der gælder når du bygger badeværelse](/love-og-regler-om-badevaerelser-17976).  
 Om bruseren bør monteres i væg eller loft vil komme an på rørføringen, lofthøjden, hvilken bruser du vælger m.v.  Du skal  tjekke i dine forsikringsvilkår hvordan du er stillet, hvis der opstår en skade i husets skjulte rør installationer.

